SATประเมินปีนี้รายได้ใกล้ปี’51 กำไรเพิ่มดีกว่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สมบูรณ์ แอ๊ดวานซ์ฯ ประเมินปีนี้ยอดขายจะกลับคืนปกติปี 2551 แต่อัตรากำไรจะดีกว่าตามอุตฯ รถที่เติบโต
นายวีรยุทธ กิตะพาณิชย์ กรรมการผู้จัดการ บริษัท สมบูรณ์ แอ๊ดวานซ์เทคโนโลยี (SAT) เปิดเผยว่า บริษัทได้ประมาณการยอดขายชิ้นส่วนรถยนต์ของบริษัทปีนี้จากคำสั่งซื้อในไตรมาสแรกและไตรมาส 2 ปีนี้ว่า ทั้งปียอดขายจะเติบโต 32% จากครึ่งปีแรกยอดขายรถยนต์ในประเทศไทย 7 แสนคัน และคาดว่าครึ่งหลังยังเป็นยอดขายรถยนต์เดิมที่ประมาณการไว้ตั้งแต่ปลายปีก่อน
อย่างไรก็ตาม สถานการณ์ปัจจุบันมีความเป็นไปได้ว่ายอดผลิตรถยนต์ใหม่ปีนี้จะเพิ่มสูงถึง 1.4 ล้านคัน ตามที่สภาอุตสาหกรรมแห่งประเทศไทยคาด ซึ่งถ้าเป็นเช่นนั้นจะทำให้ยอดขายของบริษัทจะเติบโตจากปี 2552 ถึงเกือบ 40% ทำให้ยอดขายกลับไปเท่าปี 2551 ที่ 5,814ล้านบาท ในอัตรากำไรขั้นต้นที่ 2123% สูงกว่าปี 2551 ที่อยู่ที่ 19.9%
ทั้งนี้ นับตั้งแต่ปลายปี 2552 เป็นต้นมาSAT ได้ปรับประมาณการยอดขายขึ้นหากนับรวมว่าจะเพิ่มประมาณการยอดขายเป็น 40% นับว่าครั้งนี้เป็นการปรับเป้าหมายขึ้นเป็นครั้งที่สอง เนื่องมาจากยอดขายรถยนต์ฟื้นตัวอย่างรวดเร็วตั้งแต่ไตรมาส 4 ปี 2552 เป็นต้นมา